open-index/open-wikipedia-markdown huggingface dataset:
Peter Kaensche

**Peter Kaensche** (født 27. mars 1980) er en norsk profesjonell golfspiller. Han har spilt golf siden 1994/95 og gått på Norges Toppidrettsgymnas. Hjemmeklubbene hans har vært Groruddalen GK, Hauger Golfklubb,  Losby Golfklubb og nå Miklagard Golfklubb. 

Som amatør ble det flere seire, blant annet vinner av Norsk Junior Tour i 1996, norgesmester individuelt i 1999 og norgesmester for lag flere ganger, både som amatør og proff i årene: 2005, 2006, 2008 og 2018.

Kaensche ble profesjonell golfspiller i 2001 med HPC +3, etter å ha vært en del av det norske landslaget i 6 år. Han spilte seg til fast plass på European Challenge Tour  i 2004 via Nordic League (Telia Tour, Ecco Tour) og beholdt plassen der i 7 år, til og med 2010. Han har også spilt flere European Tour turneringer, samt hatt fulle spillerettigheter på Sunshine Tour, hvor beste plassering var 4.-plass i Dimention Data, Sun City 2008. Beste plassering på OoM European ChallengeTour var i 2007 med nr. 47 og som best ca. 500 i verden.

Noen banerekorder: 63 slag i 2005, banerekord under Ireland Raydercup Challenge på Killarney GC, European Challenge Tour. 65 slag i 2009, banerekord
under MAN NO på Adamstal GC, European Challenge Tour.

Han var caddie for Viktor Hovland under Dubai Desert Classic da han vant turneringen 30.01.2022, grunnet caddien Shay Knights coronasykdom.

## Høydepunkter i karrieren

### Meritter/Seire
* Norgesmester 1999  
* Nordisk mester 2001  
* Nr. 1 Willis Master, 2009 Ecco Tour
* Nr. 1 Danjord Masters, 2012 Ecco Tour
* Norgesmester lag (fire ganger), i 2005, 2006, 2008, 2018
* Nr. 2 Nordea Challenge 2013 Miklagard Gk, Nordea Tour
*Nr. 6 Gamle Fredrikstad Open, Swedish Golf Tour/Nordic League, 2018

### European Challenge Tour, Sunshine Tour/South African Tour
* Nr. 2  Lexus Open, Larvik Open, 2006 European Challenge Tour  
* Nr. 4  Challenge of Ireland, 2007 European Challenge Tour 
* Nr. 4  Dimention Data Pro-Am, 2008 Sunshine Tour, SA Tour  
* Nr. 5  Ireland Ryder Cup Challenge, 2006 European Challenge Tour  
* Nr. 5  Postbank Challenge, Tyskland, 2007 European Challenge Tour 
* Nr. 5  Challenge of Irland, 2009 European Challenge Tour  
* Nr. 7  A.G.F. Allianz Golf Open de Toulouse,2007 European Challenge Tour  
* Nr. 7  Abierto Telefonica de Guatemala, 2007 European Challenge Tour  
* Nr. 10 Telia Waxholm Challenge, 2006 Eruropean Challenge Tour  
* Nr. 14 Bankque Populaire Moroccan Clasic, 2008 European Challenge Tour 
* Nr. 14 Kazakhstan Open, 2006 European Challenge Tour

## Referanser


## Eksterne lenker
* Profil på europeantour.com
* Svenska golfturerna
* Sunshine Tour
Type 85

**Type 85** er en serie kinesiske stridsvogner. De ble først annonsert av produsenten Norinco tidlig i 1989. Chassiset er basert på den tidligere Type 80.

## Varianter

* Type 85-II &ndash; 105&nbsp;mm riflet kanon, 44 granater om bord.
* Type 85-IIA &ndash; noe tyngre enn Type 85-II, 46 granater om bord.
* Type 85-IIM &ndash; 125&nbsp;mm glattløpet kanon, offentliggjort i 1992.
* Type 85-IIAP &ndash; produsert i Pakistan.

## Kilder

* *Jane's Armour and Artillery*, ISBN 0-7106-1542-6
Halland

**Halland** er et landskap i landsdelen Götaland sør i Sverige som var en del av Danmark, til det i 1645 ble avgitt som pant. Det grenser i sør til Skåne, i øst til Småland og i øst og nord til Västergötland, og har i vest kyst mot Kattegat. Halland er en del av Göteborgs stift.

Landskapet Halland sammenfaller i stor utstrekning med det senere dannede Hallands län. Lenet mangler imidlertid de hallandske soknene Lindome i nord og Östra Karup i sør, disse tilhører henholdsvis Västra Götalands län og Skåne län. I forbindelse med den andre freden i Brømsebro gikk Halland helt og fullt over fra Danmark til Sverige.

## Byer i Halland
* Falkenberg
* Halmstad
* Kungsbacka
* Laholm
* Varberg

## Elver i Halland
* Lagan
* Nissan
* Viskan
* Ätran

## Referanser


## Eksterne lenker
*
Daniel Libeskind

**Daniel Libeskind** (født 12. mai 1946 i Łódź i Polen) er polsk-amerikansk arkitekt. Han har vært en av verdens mest omtalte og innflytelsesrike arkitekter de siste ti årene, kjent for sin eksperimentelle og dekonstruktivistiske arkitektur.

Libeskind ble født i Łódź i Polen av jødiske foreldre som begge hadde overlevd holocaust. Dette har satt et sterkt preg på Libeskinds arbeid, og han er kanskje mest kjent for oppføringen av Det Jødiske Museet i Berlin. Bygningen sto ferdig i 1998, og blir regnet som et referansebygg for moderne arkitektur, med sine skjeve vinkler, oppløste former og tomme rom. Bygningen er konstruert som et minnesmerke over utryddelsesleirenes redsler, og søker å kommunisere følelsen av tap, ubalanse og uvisshet.

Libeskind er hovedarkitekten bak det nye World Trade Center i New York.

## Referanser


## Eksterne lenker
* Libeskinds hjemmeside
* Det Jødiske Museets nettside
* Bilder av Det Jødiske museet i Berlin
Papegøyesyke

**Papegøyesyke** (også kalt **ornitose** eller **psittakose**) er en smittsom infeksjonssykdom som skyldes en bakterie (*Chlamydophila (Chlamydia) psittaci*). Den finnes hos en rekke fuglearter, blant annet papegøyer (derav navnet), og kan smitte over til mennesker, noe som gjør at den klassifiseres som en *[[zoonose]]*. 

## Symptomer
Inkubasjonstiden er 5 &ndash; 14 dager, men det er blitt rapportert om lengre tid. Symptomene er som ved influensa,  men det kan også oppstå tørrhoste, brystsmerter og pustebesvær. Videre kan sykdommen ofte føre til alvorlig lungebetennelse.

## Behandling
Tidligere ble den regnet som meget alvorlig, men nå kan den behandles effektivt med antibiotika, primært *tetracyklin* (doksycyklin), mens det for barn og gravide finnes *makrolid* som et alternativ. Behandlingen foretas 10 &ndash; 14 dager etter at feberen har sluppet taket (*feberfrihet*).   

Det finnes ingen vaksine mot sykdommen.

## Referanser
Västergötland

**Västergötland** er et landskap i Götaland i det vestre Sverige mellom Bohuslän, Halland og Kattegat i vest, Dalsland, Vänern og Värmland i nord samt Närke, Vättern og Småland i øst.

Västergötland består overveiende av fruktbart slettelandskap. Over sletten hever det seg karakteristiske platåfjell som Kinnekulle, Billingen og Ålleberg. Göta älv danner i stor grad grensen mot Bohuslän. I Västergötland ligger blant annet den grunne Hornborgasjön som er kjent for sitt fugleliv, spesielt tranedansen. Landskapet har  registrerte fornminner. Kronprinsesse Victoria og prins Daniel er hertugpar av Västergötland.

## Geografi
### Byer i Västergötland
* Alingsås
* Borås
* Falköping
* Göteborg
* Hjo
* Lidköping
* Mariestad
* Mölndal
* Skara
* Skövde
* Tidaholm
* Trollhättan
* Ulricehamn
* Vänersborg

## Referanser


## Eksterne lenker
*
Annette Bjelkevik

**Annette Bjelkevik** (født 12. mai 1978 i Myra, Arendal) er en norsk tidligere skøyteløper. Hun representerte Arendal Skøiteklub som aktiv løper.

Hun var tatt ut i Norges tropp til OL 2006 i Torino. Søsteren Hedvig var også i troppen. Også hennes andre søster Silje var aktiv på skøyter og fikk med seg medaljer fra norgesmesterskap på skøyter.

## Personlige rekorder

## Meritter
### Norgesrekorder
Liste over norgesrekordnoteringer gjort av Annette Bjelkevik.
;Norske rekorder på skøyter for Senior damer

:* = *Ikke offisielle rekorder.*
:Lagtemporekordene er gjort på lag med lillesøster Hedvig og Maren Haugli.

### Internasjonale mesterskap
Olympiske leker (Vinter) deltatt i ett OL ved 3 konkurranser.
:* Torino 2006 på 1 500 m, 3 000 m og lagtempo.
::* beste resultat 7.-plass på lagtempo og individuelt 17.-plass på 1 500 m i Torino 2006.

Allround-VM på skøyter deltatt tre ganger.
:* Göteborg 2003, Moskva 2005 og Calgary 2006.
::* beste resultat 16.-plass sammenlagt i Moskva 2005.

Sprint-VM på skøyter deltatt to ganger.
:* Inzell 2001 og Salt Lake City 2005.
::* beste resultat 27.-plass sammenlagt både i Inzell 2001 og i Salt Lake City 2005.

Enkeltdistanse-VM på skøyter deltatt i 2 VM ved 3 konkurranser.
:* Berlin 2003 på 1 500 m og Inzell 2005 på 1 000 m og 1 500 m.
::* beste resultat 14.-plass 1 500 m i Inzell 2005.

EM på skøyter deltatt i 6 EM. 
:* Baselga di Pinè 2001, Erfurt 2002, Heerenveen 2003, Heerenveen 2004, Heerenveen 2005 og på Hamar 2006.
::* beste resultat 14.-plass sammenlagt både i Heerenveen 2005 og i Hamar 2006.

Junior-VM på skøyter deltatt i 2 VM ved 2 konkurranser.
:* Calgary 1996 i sammenlagt og i Butte 1997 i sammenlagt.
::* beste resultat 23.-plass sammenlagt i Butte 1997.

### Sammenlagt i [[Verdenscupen på skøyter|Verdenscupen]]

Sort-markert rubrikk = Ikke avholdt konkurranser for sesongen.
– = ikke deltatt på distansen for nevnte sesong.
0 = ikke samlet poeng under nevnte sesong, men deltatt.

## Trivia
Under Enkeltdistanse-NM 2003 på Geithus gikk søsken-trioen bort og tok alle medaljene på 1500m for damer med Annette på toppen av pallen og med Hedvig på sølvplass og da med Silje på bronse-plass.
Dette var første gang dette skjedde i et senior-norgesmesterskap i hurtigløp på skøyter.

## Referanser




## Eksterne lenker
* 
*  Profil på Jakub Majerski's Speedskating database (Adelskalender distanser og sammenlagt)
*  Profil på SpeedskatingResults.com (personlige rekorder og noen resultater)
*  Profil på The-Sports.org (noen resultater)
* 
* 
;Bilder
*  Annette Bjelkevik på SpeedSkatingPhotos.info/DESGphoto.com
Hedvig Bjelkevik

**Hedvig Bjelkevik** (født 18. april 1981 i Myra, Arendal) er en norsk tidligere skøyteløper. Hun representerte Arendal Skøiteklub. Etter sin aktive skøytekarriere begynte hun i lære hos en lokal kunstner, og laget prisen til Kompetanseprisen 2010.

Hun var i Norges tropp til OL 2006 i Torino. Hennes eldre søster Annette var også i troppen. Hedvig er og tvillingsøster med Silje Bjelkevik, som også har hentet medaljer i norske senior NM på skøyter.

I november 2006 var Bjelkevik på vei tilbake etter å ha blitt rammet av TWAR-viruset. Et virus som holdt henne tilbake fra sin skøytekarriere for en lengre tid, med treningsforbud i sin rekonvalesens.

## Personlige rekorder

## Meritter
### [[Norske rekorder på skøyter|Norgesrekorder]]
Liste over norgesrekordnoteringer gjort av Hedvig Bjelkevik.

:* = *Ikke offisielle rekorder.*
:Lagtemporekordene er gjort på lag med storesøster Annette og Maren Haugli.

### Internasjonale mesterskap
Olympiske leker (Vinter) deltatt i ett OL ved 2 konkurranser.
:* Torino 2006 på 1500m og lagtempo.
::* beste resultat 7.-plass på lagtempo og individuelt 26.-plass på 1500m i Torino 2006.

Allround-VM på skøyter deltatt en gang.
:* Hamar 2004.
::* beste resultat 21.-plass sammenlagt i Hamar 2004.

Sprint-VM på skøyter deltatt en gang.
:* Hamar 2007.
::* beste resultat 26.-plass sammenlagt i Hamar 2007.

Enkeltdistanse-VM på skøyter deltatt i 2 VM ved 6 konkurranser.
:* Nagano 2000 på 1000m, 1500m og 3000m og Salt Lake City 2007 på 500m, 1000m og 1500m.
::* beste resultat 17.-plass 1500m i Salt Lake City 2007.

EM på skøyter deltatt i 4 EM. 
:* Hamar 2000, Heerenveen 2003, Heerenveen 2004 og på Hamar 2006.
::* beste resultat 12.-plass sammenlagt i Hamar 2000.

Junior-VM på skøyter deltatt i 3 VM ved 3 konkurranser.
:* Roseville 1998 i sammenlagt, Geithus 1999 i sammenlagt, Seinäjoki 2000 i sammenlagt.
::* beste resultat 6.-plass sammenlagt i Seinäjoki 2000.

### Sammenlagt i [[Verdenscupen på skøyter|verdenscupen]]

Sort-markert rubrikk = Ikke avholdt konkurranser for sesongen.
Poeng i parentes er rangeringspoeng som rangeres under verdenscup-poeng, men som likefullt er oppnådd under verdenscup-løp.
– = ikke deltatt på distansen for nevnte sesong.
0 = ikke samlet poeng under nevnte sesong, men deltatt.

## Trivia
Under Enkeltdistanse-NM 2003 på Geithus gikk søsken-trioen bort og tok alle medaljene på 1500m for damer med storesøster Annette på toppen av pallen og tvillingsøster Silje på bronse-plass, og da med Hedvig på sølvplass.
Dette var første gang dette skjedde i et senior-norgesmesterskap i hurtigløp på skøyter.

## Referanser




## Eksterne lenker
* 
* 
*  Hedvig Bjelkevik på Jakub Majerski's Speedskating database (Adelskalender distanser og sammenlagt)
*  Hedvig Bjelkevik på ISU sine nettsider. (noen resultater)
*  Hedvig Bjelkevik på SpeedskatingResults.com (personlige rekorder og resultater)
*  Hedvig Bjelkevik på The-Sports.org (noen resultater)
*  Hedvig Bjelkevik på Effesport.nl (noen resultater)
* 
**Bilder**
*  Bilder på SpeedSkatingPhotos.info/DesgPhoto.com
Norrland

**Norrland** er den nordligste av Sveriges tre landsdeler (de to øvrige er Götaland og Svealand). Norrland er en uformell svensk region som grovt regnet består av den nordlige halvdelen av Sverige. Norrland utgjør 59&nbsp;prosent av Sveriges flateinnhold, og har 12&nbsp;prosent av landets befolkning. I sør grenser Norrland til Svealand.

Norrland består av landskapene Gästrikland, Hälsingland, Härjedalen, Jämtland, Ångermanland, Lappland, Medelpad, Norrbotten og Västerbotten. Landskapene Jämtland og Härjedalen samt den nordligste delen av Dalarna ble erobret fra Norge i 1645.

Navnet Norrland brukes i dagligtale vanligvis synonymt med Nord-Sverige, for eksempel ved sammenligninger med forhold i landets sørlige deler. 

Historisk sett har navnet Norrland blitt brukt om de nordlige delene av riket som da også omfattet Finland.

## Referanser
Gästrikland

**Gästrikland** er et landskap i det sørøstlige Norrland. Det grenser i sør til Uppland, i vest til Dalarna og Västmanland, og i nord til Hälsingland. Med unntak av et lite område ligger hele Gästrikland innenfor Gävleborgs läns grenser. Landskapet har  registrerte fornminner.

## Kommuner
* Gävle
* Hofors
* Ockelbo
* Sandviken

## Eksterne lenker
*
Uppland

**Uppland** er et landskap i Svealand i det østlige Sverige. Uppland grenser i sør til Södermanland, i vest til Västmanland, i nordvest til Gästrikland og i øst til Østersjøen. Landskapet har  synlige fornminner.

## Største byer
* Stockholm
* Uppsala
* Enköping
* Norrtälje

## Se også
* Liste over slott og herregårder i Uppland
* Uppsala län
* Stockholms län
Närke

**Närke** er et landskap i Svealand i Sverige, i den sørlige delen av Örebro län.

Närke grenser i sørvest til Västergötland, i nordvest til Värmland, i nord til Västmanland, i øst til Södermanland og i sørøst til Östergötland. 

Navnet var tidligere Nerike, hvilket lever kvar i dagsavisen "Nerikes Allehanda". De viktigste byene i Närke er Örebro, Kumla, Hallsberg, Laxå og Askersund.  

## Våtmarker og fjell

I landskapet finnes det 5&nbsp;200 registrerte fornminner. Sentralt ligger Närkeslätten. Et nok så tettbebygget og oppdyrket lavland, omgitt av Kilsbergen, Tiveden, Fylöskog og Käglan. Kilsbergen er en lav fjellformasjon, og har landskapets høyeste punkt, 298 moh. 

Deler av Närkeslätten er tidligere våtmarker, oppdyrket etter dreneringsarbeider og senking av Hjälmaren på 1800-tallet. Enkelte steder er de tidligere våtmarkene gjenskapt. 

## Næring
Historisk sett var det mye jordbruk, gruvedrift og jernhåndtering. På 1900-tallet gikk sysselsettingen, både i jordbruket og i metallindustrien, sterkt tilbake. Örebros næringsliv fikk en mer og mer  dominerende stilling.
I Örebro har verkstedindustrien hatt en sterk posisjon. Statens Järnvägar har hatt sitt sentralverksted for lokomotiver og vogner her. I dag er over to tredeler av arbeidsplassene å finne i tjenestesektoren.

## Referanser
Värmland

**Värmland** er et landskap i Svealand i det vestlige Sverige. Värmland grenser i sør til Västergötland og Dalsland, i vest til Norge og i øst til Dalarna, Västmanland og Närke. I landskapet finnes det 5500 kjente fornminner.

Landskapet ligger i hovedsak i Värmlands län og Karlstad stift. Prins Carl Philip og prinsesse Sofia er hertugpar av Värmland.

## Steder i Värmland
* Arvika
* Charlottenberg
* Degerfors
* Filipstad
* Forshaga
* Hagfors
* Karlskoga
* Karlstad
* Kil
* Kristinehamn
* Munkfors
* Skoghall
* Sunne
* Säffle
* Torsby
* Årjäng

## Se også
* Ack Värmeland, du sköna («Värmlandsvisan»)

## Eksterne lenker
*
Medelpad

**Medelpad** er et landskap i Norrland i det midtre Sverige. Medelpad grenser i sør til Hälsingland, i vest til Härjedalen, i nordvest til Jämtland og i nord til Ångermanland. Landskapet har 2&nbsp;600 bevarte fornminner, i bl.a. Kvissle-Nolby-Prästbolet sør for Sundsvall.

## Eksterne lenker
*
Helsingland

**Hälsingland** (sørsamisk: *Heelsege*) er et landskap i det sørlige Norrland i Sverige. Det grenser i sør til Gästrikland, i vest til Dalarna og Härjedalen og i nord til Medelpad. Landskapet har 150&nbsp;000 synlige fornminner. Hälsingland tilsvarer grovt sett den nordlige delen av Gävleborgs län. Den svenske Ostkakan stammer fra Hälsingland. Prinsesse Madeleine er hertuginne av Hälsingland og Gästrikland.

## Referanser
Västmanland

**Västmanland** er et landskap i Svealand i Midt-Sverige. Västmanland grenser i sør til Södermanland og Närke, i vest til Värmland, i nord til Dalarna og i øst til Uppland. Landskapet har 20&nbsp;000 kjente fornminner. Västmanland inngår i Bergslagen.
Dalarna

**Dalarna** er et landskap nordvest i landsdelen Svealand i Sverige. Landskapet sammenfaller med Dalarnas län med noen unntak. Den nordvestlige delen med Idre og Särna var norsk inntil 1645. Svenske prins Gabriel er hertug av Dalarna.

## Kilder
*
Oksidasjon

**Oksidasjon** er en kjemisk reaksjon der oksidasjonstallet til et stoff øker, og er den ene halvdelen av den kjemiske reaksjonen som skjer i en redoksreaksjon. Det motsatte er reduksjon. Det er forskjellige måter et stoff kan bli oksidert på, de mest kjente er ved at et stoff gir fra seg elektroner, tar opp oksygen eller gir fra seg 2H+. 

## Bakgrunn
Eksempler på reaksjonene er gitt under: 

S2O82- + Pb ↔ 2SO42- + Pb2+

Her er det Pb som blir oksidert og det kan en se i halvreaksjonen som er vist under: 

Pb ↔ Pb2+ + 2e- 

På venstre siden av reaksjonslikningen er oksidasjonstallet til Pb = 0 og på høyre siden av reaksjonslikningen er oksidasjonstallet til Pb = +II. 

CH3(CH2)2OH ↔ CH3CH2CHO + 2H+

ved hjelp av et oksidasjonsmiddel som f eks H2O2.

På venstre siden av reaksjonslikningen er oksidasjonstallet til C i CH2OH gruppen = -I og på høyre siden av reaksjonslikningen er oksidasjonstallet til C i CHO gruppen = +I

CH3CH2CHO ↔ CH3CH2COOH

ved hjelp av et oksidasjonsmiddel som f eks H2O2 i en løsning av H+.

På venstre siden av reaksjonslikningen er oksidasjonstallet til C i CHO gruppen = +I og på høyre siden av reaksjonslikningen er oksidasjonstallet til C i COOH gruppen = +III. 

Et atom som gir fra seg en eller flere elektroner i en kjemisk reaksjon, blir oksidert. Slike kjemiske reaksjoner kalles «reduksjons – oksidasjons reaksjoner». En substans kan brukes som antioksidant ved at det oksiderer lettere enn en annen substans som skal beskyttes mot oksidering. Ett eksempel er en jernplate som galvaniseres med tinn eller bly. 

I all forbrenning i luft- med eller uten flamme – er det et stoff som binder seg til oksygenet (O2) i nærheten. En slik reaksjon kaller vi også oksidasjon, og de nye stoffene som dannes kaller vi oksider. 

Oksidering av metaller kalles korrosjon, og oppleves for det blotte øyet som tæring av metaller. Rust og irr er to eksempler på resultater av oksideringsprosesser.

## Referanser


## Eksterne lenker
*
Ångermanland

**Ångermanland** er et landskap i Norrland. Landskapet grenser i sør til Medelpad, i vest til Jämtland, i nord til Lappland og Västerbotten, og i øst til Bottenhavet. Prins Nicolas er hertug av Ångermanland.

## Referanser




## Eksterne lenker
*
Västerbotten

**Västerbotten** er et landskap i Norrland i Sverige. Västerbotten grenser i sør til Ångermanland, i vest til Lappland, i nord til Norrbotten og i øst til Kvarken og Bottenviken.

## Kommuner
* Norsjö
* Robertsfors
* Skellefteå
* Umeå
* Vindeln
* Vännäs
Donald Bellisario

**Donald Paul Bellisario** (født 1935) er en amerikansk TV-produsent og manusforfatter. Han har skrevet flere episoder for TV-serier som *[[Magnum, P.I.]]*, *[[Airwolf]]*, *[[Quantum Leap]]*, *[[JAG (TV-serie)|JAG]]* og *[[NCIS (TV-serie)|NCIS]]*. Han bruker ofte militære veteraner som kjennetegn og protagonister i TV-seriene sine.

Bellisario har fire barn fra hans første ekteskap med Margaret, som han var gift sammen med mellom 1956 og 1974. Blant disse barna var datteren, Leslie, født cirka 1961, samt en sønn, Nick. Hans sønn Michael Bellisario er skuespiller og hadde rollen som Michael Roberts i TV-serien *JAG*, og en gjesterolle som Charles 'Chip' Sterling i serien *NCIS*. Hans datter, Troian Bellisario, som opprinnelig hadde gjesteroller i *Quantum Leap*, spiller Timothy McGees søster Sarah McGee i *NCIS*. Hun har også rollen som Spencer Hastings i serien *[[Pretty Little Liars]]*. 

Sønnen David Bellisario er produsent for spionoff-serien **. Hans stesønn, Sean Murray, spiller Timothy McGee i serien *NCIS*. Hans yngre bror, Chad W. Murray, er *NCIS*-produsent.

## Produserte TV-programmer
* Magnum, P.I.
* Tidsmaskinen (*originaltittel: Quantum Leap*)
* JAG
* NCIS
* Airwolf

## Referanser


## Eksterne lenker
*
White Blood Cells

***White Blood Cells*** er et album av The White Stripes, utgitt i juli 2001.

Albumet fikk fikk svært gode kritikker, og markerte The White Stripes' internasjonale gjennombrudd.

Dagsavisen kåret i 2005 *White Blood Cells* til århundrets 6. beste album.  

## Sporliste

Alle sanger er skrevet av The White Stripes.

#«Dead Leaves and the Dirty Ground» – 3.04
#«Hotel Yorba» – 2.10
#«I'm Finding It Harder to Be a Gentleman» – 2.54
#«Fell in Love With a Girl» – 1.50
#«Expecting» – 2.03
#«Little Room» – 0.50
#«The Union Forever» – 3.26
#«The Same Boy You've Always Known» – 3.09
#«We're Going to Be Friend» – 2.22
#«Offend in Every Way» – 3.06
#«I Think I Smell a Rat» – 2.04
#«Aluminum» – 2.19
#«I Cant Wait» – 3.38
#«Now Mary» – 1.47
#«I Can Learn» – 3.31
#«This Protector» – 2.12

## Referanser


## Eksterne lenker
*
Norrbotten

**Norrbotten** er et landskap i Norrland i Sverige. Landskapet grenser i sør til Västerbotten, i vest til Lappland og i øst til Finland. Se også Norrbottens län.

Norrbotten er det yngste av Sveriges landskap. Norrbotten har 8&nbsp;000 registrerte fornminner.
Fiskebåt (organisasjon)

**Fiskebåt - havfiskeflåtens organisasjon** (tidligere **Fiskebåtredernes Forbund**) er en interesse- og arbeidsgiverorganisasjon for den norske havfiskeflåten. Fiskebåt har hovedkontor i Ålesund og avdelingskontor i Tromsø og Bergen.

Fiskebåt arbeider etter følgende visjon: «En miljøvennlig og lønnsom fiskeflåte som leverer sunn mat fra bærekraftige bestander i verdens reneste havområder.»

Organisasjonen, som ble stiftet i 1946, skiftet i 2013 navn fra Fiskebåtredernes Forbund til Fiskebåt. Organisasjonen har rundt 200 medlemsfartøy. Forbundet er tilsluttet Norges Fiskarlag. Styreleder i Fiskebåt er Christian Halstensen og administrerende direktør er Audun Maråk.

Medlemsfartøyene i Fiskebåt er fra 2014 organisert i tre regionlag, Fiskebåt Nord, Fiskebåt Vest og Fiskebåt Sør.

De viktigste arbeidsområdene til Fiskebåt er: Bi- og multilaterale fiskeriavtaler, som blant annet omfatter reguleringer av fisket i
internasjonalt farvann og nasjonale reguleringer av fiskeriene, blant annet fordeling av kvoteandeler mellom grupper. Andre arbeidsområder er næringsøkonomiske saker (skatter og avgifter mv.) og  rekruttering til yrkene i havfiskeflåten, blant annet utdanningsspørsmål.

Tarifforhandlinger med arbeidstakerorganisasjonene (Norsk Sjømannsforbund, Det norske maskinistforbund, Norsk Sjøoffisersforbund).

Bistand til medlemmene i enkeltsaker, både næringspolitisk og som arbeidsgiver.

## Referanser


## Eksterne lenker
* 
*
Gainesville

**Gainesville** er navnet på flere steder i USA:

*Gainesville (Alabama)
*Gainesville (Florida)
*Gainesville (Georgia)
*Gainesville (Missouri) 
*Gainesville (by), New York 
*Gainesville (landsby), New York
*Gainesville (Texas)
*Gainesville (Virginia)
Tróndur í Gøtu

**Tróndur í Gøtu** (født omkring 945, død 1035 i Gøta) (, norrønt: **Þrandr æ Gǫtu**), også **Tróndur Gøtuskegg** og **Gøtutróndur**, var en stormann på Færøyene i vikingtiden. Han holdt hus i Gøta. Han er sammen med Sigmundur Brestisson den sentrale skikkelsen i Færøyingesaga.

Han var sønn av Torbjørn Gøtuskegg (død før 970) og hans kone Guðrun, som var søster av Svínoyar-Bjarni. Farbroren var Sigmundur den eldre, som var far til Brestir og Beinir Sigmundsson.

Færingesagaen beskriver Tróndur í Gøtu slik:
:*Trond var en høj mand med rødt hår og rødt skæg, fregnet og barsk af udseende, med en skummel tankegang, durkdreven og lumsk i alle sine planer, uselskabelig og ond over for almindelige mennesker, men honningsød over alle, der stod over ham, men altid svigefuld i sit hjerte.*

Hedningen Tróndur spiller i sagaen rollen som den onde, mens Sigmundur Brestisson, som forkynte kristendommen på Færøyene, er den gode. Tróndur blir Sigmundurs drapsmann. Sagaen er nedskrevet på Island i tidlig kristen tid. I nyere tid har det også blitt tegnet et annet bilde av Tróndur í Gøtu; han blir hedret av færøyske separatister som en færøying som forsøkte å holde øyene utenfor utenlandsk innflytelse.


Fil:Faroe stamp 495 Djurhuus poems - tronds chanting.jpg|Etter Janus Djurhuus' dikt ''Tronds gann-kvad


## Referanser
Øystein Øysteinsson Møyla

**Øystein Øysteinsson Møyla** (norrønt *Eysteinn Meyla*; født 1157 på ukjent sted, død 1177 i slaget på Re på Re i Vestfold) var den første lederen av birkebeinerne. På Øretinget i 1176 ble han  utropt til konge av Norge. Det norrøne ordet «Meyla» betyr «vesle møy» eller «lita jente», og tilnavnet fikk han på grunn av sin unge alder og barnslige utseende.

Øystein Møyla var sønn av kong Øystein II Haraldsson, som var konge av Norge fra ca. 1142 til 1157 og regjerte sammen med sine brødre Inge Krokrygg (regjeringstid 1136 til 1161) og Sigurd Munn (regjeringstid 1136 til 1155). Da Øystein Haraldsson i den første fasen av borgerkrigene ble drept i maktkampen mot broren Inge Krokrygg, samlet tilhengerne hans seg først under Sigurd Munns sønn, Håkon Herdebrei. Håkon ble imidlertid nedkjempet av Erling Skakke under slaget ved Sekken, nær Veøya i Romsdalen allerede i 1162. 

I 1174 dannet Erling Skakkes motstandere en flokk som fikk tilnavnet birkebeinerne. Med Øystein Møyla som leder inntok de Trondheim, og på Øretinget i 1176 utropte de ham til konge. Øystein Møyla og birkebeinerne gjorde deretter opprør mot Erling Skakke og hans unge sønn, kong Magnus V Erlingsson, som regjerte i perioden 1161–1184. I januar 1177 ble birkebeinerne grundig slått i slaget på Re. Øystein Møyla kom seg unna, men ble drept av en bonde da han ba om grid. Dette slaget er det siste som nevnes i Snorres  *[[Heimskringla]]*.

Birkebeinernes neste leder var Sverre Sigurdsson som regjerte som Norges konge fra 1184 til sin død i 1202.

## Referanser


## Eksterne lenker
*
Canal Grande

**Canal Grande** er den bredeste kanalen som går gjennom Venezia. Navnet betyr *Stor-kanalen* eller *den store kanalen*. Den er en hovedtrafikkåre i en by hvor trafikken går med båt. Kanalen går i bue som en speilvendt S, og går gjennom de sentrale deler av byen. Den starter fra lagunen nær jernbanestasjonen og møter Canale della Giudecca nær Markusplassen. Kanalen er mellom 30 og 70 meter bred, opp til 5 meter dyp og nesten 4 kilometer lang.

## Broer
Fire broer krysser Canal Grande, Ponte dei Scalzi ved jernbanestasjonen, den berømte Rialtobroen og Ponte dell'Accademia. Rialtobroen var lenge den eneste broen som krysset kanalen; først i 1854 ble Ponte dell'Accademia bygget. Det diskuteres nå (2011) hvorvidt broen bør erstattes av en betongbro. I 1934 ble Ponte dei Scalzi bygget. Den nyeste er Ponte dell'Constituzione, bedre kjent som Ponte Calatrava, etter den spanske arkitekten som tegnet den. Broen åpnet i 2009, etter en langvarig beslutningsprosess. Broen fører fra Piazzale Roma (buss-stasjonen) til jernbanestasjonn Santa Lucia.

## Palass
Langs Canal Grande ligger flere av Venezias fineste palasser, eller *casaer* (*casa* er italiensk for hus). De har opp gjennom årene huset byens finere familier og slekter. Storslagen arkitektur og overdådig utsmykning kjennetegner palassene. I mange av dem er det nå museer.
Her er en liste over noen av de mest kjente palassene langs Canal Grande (Ca' er forkortelse for *casa*):

* Ca' d'Oro
* Ca' Rezzonico
* Palazzo Foscari
* Palazzo Barbarigo
* Dogepalasset (Palazzo Ducale)

## Kirker
*Santa Maria della Salute

## Kilder
* Venice.jc-r.net: Palaces in Venice, Italy Besøkt 11. oktober 2017
Per Egil Nygård

**Per Egil Nygård** (født 17. juni 1954) er en norsk fotballkeeper som har spilt klubbfotball for Skeid Fotball og Bryne FK.  Nygård debuterte for Skeid i 1973 og ble cupmester med klubben i 1974.  Han spilte 273 kamper for Skeid, før han forlot klubben til fordel for Bryne i 1980. I Bryne spilte han i fem sesonger og ble kåret til Årets spiller i norsk fotball av *[[VG]]* i 1982.

Nygård fikk ti landskamper på A-lagsnivå.
Etter sin aktive karriere har Nygård vært keepertrener for Skeid.  Han har også vært keepertrener for Stabæk Fotball.

## Referanser


## Eksterne lenker
* 
* Per Egil Nygård på eu-football.info
* Per Egil Nygård på WorldFootball.net
* Per Egil Nygård på footballdatabase.eu
* Per Egil Nygård på Footballzz.com
Mrs. Henderson presenterer

***Mrs. Henderson presenterer*** (originaltittel: *Mrs Henderson Presents*) er en engelsk dramakomedie fra 2005 basert på historien om teatereieren Laura Henderson og hennes varieteteater i London før og under andre verdenskrig. Filmen er regissert at Stephen Frears, og har Judi Dench og Bob Hoskins i hovedrollene.

## Handling
Historien er basert på den eksentriske enken Laura Henderson, spilt av Judi Dench, som kjøpte Windmill Theatre i London på 30-tallet. Sammen med den nyansatte direktøren Vivian van Damn, spilt av Bob Hoskins, begynner de å sette opp revyer, eller såkalte *Revudeville*. De er først ute med ideen, men publikum forsvinner etterhvert som andre teatre tar etter og setter opp bedre forestillinger. Teateret er på vei mot konkurs, da Henderson foreslår å bruke nakne kvinner på scenen i tillegg til den vanlige forestillingen, slik som i Moulin Rouge i Paris. Dette er ikke vanlig i England, og myndighetene går bare med på det hvis nakenmodellene sitter helt i ro slik at det kan regnes som billedkunst.

Under andre verdenskrig blir teateret spart for tyskernes bomber, siden det ligger under gatenivå. Slik kan forestillingene fortsette. Myndighetene prøver å stenge teateret, siden det er såpass populært at de store folkemengdene utenfor blir en fare i seg selv. Men Henderson får dem til å bytte mening. Hun hevder at nakenforestillingene kan være den siste muligheten de unge britiske soldatene kan få for å få se en naken kvinne.

Historien følger også forholdet mellom Henderson og van Damn, som for utenforstående kan virke som fullt av krangler og motsetninger, mens de i virkeligheten er et lykkelig par med hengivenhet overfor hverandre.

## Rolleliste
* Judi Dench som Laura Henderson
* Bob Hoskins som Vivian Van Damm
* Will Young som Bertie
* Christopher Guest som Lord Cromer
* Kelly Reilly som Maureen
* Toby Jones som Gordon
* Thelma Barlow som Lady Conway
* Anna Brewster som Doris
* Rosalind Halstead som Frances
* Sarah Solemani som Vera
* Natalia Tena som Peggy
* Sir Thomas Allen som Eric Woodburn
* Richard Syms som Ambrose

## Priser og nominasjoner
* Oscar-nominasjoner
** Beste kostymedesign – Sandy Powell
** Beste kvinnelige hovedrolle – Judi Dench
* BAFTA-nominasjoner
** Beste kostymedesign – Sandy Powell
** Beste skuespillerinne i hovedrolle – Judi Dench
** Beste originalmanus – Martin Sherman
** Anthony Asquith Award for Film Music – George Fenton
* British Independent Film Awards-nominasjoner
** Beste skuespiller – Bob Hoskins
** Beste skuespillerinne – Judi Dench
** Beste regissør – Stephen Frears
** Beste manus – Martin Sherman
** Beste birolle – Kelly Reilly
** Beste tekniske bragd – Sandy Powell
** Mest lovende nykommer – Thelma Barlow
** Beste britiske uavhengige film
* Golden Globe-nominasjoner
** Beste film – musikal eller komedie
** Beste birolle i en film – Bob Hoskins
** Beskte filmskuespillerinne – musikal eller komedie – Judi Dench

## Eksterne lenker
* 
* 
*
Magnuskatedralen

:*For St. Magnuskatedralen på Orknøyene, se [[St. Magnuskatedralen]]*

**Magnuskatedralen** (færøysk: *Magnuskatedralurin*, men omtales oftest som *Múrurin*, «Muren») var en katedral som ble bygget på initiativ fra biskop Erlend av Færøyene omkring år 1300 i Kirkjubøur på Færøyene. I dag er det bare en ruin med ytterveggene igjen av katedralen. Det er usikkert hvorvidt katedralen ble ferdigbygd eller om katedralen har forfalt.

Den høygotiske domkirkeruinen har verken tak eller vinduer fra den opprinnelige konstruksjonen, men blir i dag midlertidig beskyttet av et faste dekke mot regn og vær. Kirkeruinene står på ventelisten for UNESCOs verdensarvliste og er den største middelalderbygningen på Færøyene. Foreningen Norden har bekreftet at den allerede er på listen.

Katedralen er 25,5 meter lang, 10, 8 meter bred og 9 meter høy. Det finnes i dag ikke noe spir, men det synes likevel som det var en del av de opprinnelige planene. De 1,5 meter tykke veggene er reist av lokal basalt, en bergart av vulkansk opprinnelse.

Byggingen av katedralen begynte omtrent rundt 1300 under biskop Erlend. Reisningen av katedralen, basert på krevd innsats fra lokalbefolkningen, var et stort løft for Færøyene, kanskje *for* stort da det tyder på at biskopen ved et tidspunkt ble tvunget til å rømme fra øyene, antagelig grunnet et opprør i forbindelse med skattene og den tunge arbeidsinnsatsen. Det *kan* være grunnen til at bygningen aldri ble ferdigstilt. En annen forklaring skylder svartedauden som rammet Færøyene og reduserte befolkningen til en tredjedel.

## Referanser


## Litteratur
*
*

## Eksterne lenker
*
Moskvaprosessene

**Moskvaprosessene** var tre rettssaker som ble ført i Sovjetunionen mot politiske motstandere av Josef Stalin under den store terroren. Mange av de dømte ble henrettet. Prosessene anses som skueprosesser, hvor dommene og straffene var bestemt på forhånd og offentlig rettferdiggjort gjennom fremtvungede tilståelse. Hensikten med prosessene var å eliminere alle mulige utfordrere til Stalins makt, særlig gamle bolsjeviker med erfaring fra den russiske revolusjonen. De fleste ofrene for prosessene ble anklaget etter artikkel 58 i den sovjetiske straffeloven, for å konspirere med vestlige land om å myrde Stalin og andre sovjetledere, oppdele Sovjetunionen og gjenopprette kapitalismen.

Prosessene ble gjennomført mot tidligere fremtredende maktpersoner i Sovjetunionen i årene 1936 til 1938. De ble satt i verk etter drapet på lederen av kommunistpartiets avdeling i Leningrad, Sergej Kirov. Det var Stalin som sto bak Moskvaprosessene for å konsolidere sin makt over kommunistpartiet. Mange mener også at Stalin sto bak drapet på Kirov, selv om dette ikke er blitt bekreftet etter at de sovjetiske arkivene ble åpnet etter Sovjetunionens sammenbrudd. Om lag 50 personer ble dømt i Moskvaprosessene, de fleste til døden. Blant de dømte var Nikolaj Bukharin, Lev Kamenev, Grigorij Zinovjev, Jurij Pjatakov, Karl Radek og Aleksej Rykov.

Rettssakene ble holdt med internasjonal presse til stede. Blant annet rapporterte den norske forfatteren Nordahl Grieg fra rettssakene, og han gikk svært langt i å forsvare Stalins prosesser. I artikkelen «Dramaet i Moskva» (februar 1937) angrep han åtte norske forfattere som kritiserte prosessene. Prosessene utgjorde også grunnlaget for hans roman *Ung må verden ennu være*. I sin samtid var rettssakene bemerkelsesverdige på grunn av hvor mange tidligere bolsjeviker som kom med innrømmelser både om landsforræderi og konspirasjon.

Stalins raske industrialisering i perioden med den første femårsplanen og brutaliteten til den tvungne jordbrukskollektiviseringen hadde ført til en akutt økonomisk og politisk krise i 1928–1933, som førte til de forverrede forholdene for sovjetiske arbeidere og bønder. Stalin var svært bevisst dette faktum og tok skritt for å forhindre at det tok form av en opposisjon til og i Sovjetunionens kommunistparti mot hans stadig mer totalitære styre.

## Referanser


## Eksterne lenker
* «The Moscow Trials and the political genocide in the Soviet Union», *World Socialist Web Site*
* «The Moscow Purge Trials (1936-38)», *UMKC School of Law*
* «The Moscow Trials», *International Institute of Political Murder*
Pluralisme (filosofi)

**Pluralisme** er sameksistens av forskjellige grunnsyn. Ordet stammer fra latin og oppfatningen om at virkeligheten består av flere selvstendige grunnpremisser som alle er like mye verdt.

Likestilling mellom religioner, legning, verdensbilder og så videre, som til og med strider mot hverandre i de fleste tilfeller, er eksempler på pluralisme. Sekularisering, det at religionens oppgaver avlastes av religionsuavhengige institusjoner, er også et eksempel på pluralisme.

Det at ulike oppfatninger anerkjennes som likeverdige, kan sees som en motsetning til ensrettingen i totalitære samfunn.

## Fotnoter

## Referanser


## Se også
* Kulturrelativisme
* Postmodernisme
* Relativisme
* Verdirelativisme
Krystallografi

**Krystallografi** er læren om hvordan atomer er organisert i faste materialer (fast fase). Det benyttes ofte røntgen for å finne den tredimensjonale strukturen til materialene.

## Kjente fagfolk innen krystallografi

* William Henry Bragg
* William Lawrence Bragg
* Auguste Bravais
* Pierre Curie
* Francis Crick
* Boris Delone
* Paul Peter Ewald
* Rosalind Franklin
* Guo Kexin
* René Just Haüy
* Carl Hermann
* Robert Huber
* Ernest-François Mallard
* Georges Friedel
* Charles-Victor Mauguin
* William Hallowes Miller
* Dorothy Crowfoot Hodgkin
* Max Perutz
* Hugo Rietveld
* Jean-Baptiste L. Romé de l'Isle
* Niels Stensen
* Constance Tipper
* Don Craig Wiley
* Ada Yonath

## Referanser


## Eksterne lenker
*
Fiskevernsonen ved Svalbard

**Fiskevernsonen ved Svalbard** er en sone på 200 nautiske mil rundt Svalbard der Norge hevder retten til å regulere fisket for å bevare fiskeressursene. Ved inngåelsen av en endelig delelinjeavtale med Russland i 2010, ble fiskerivernsonens areal redusert fra 770 565 km² til 715 312 km² havareal.

Fiskevernsonen ble oppretta 15. juni 1977 med hjemmel i lov om Norges økonomiske sone. Svalbardtraktaten slår fast at alle lands borgere har lik rett til fiske og fangst på Svalbard. Norske myndigheter tolker traktaten slik at den bare gjelder på land og i Svalbards territorialfarvann, dvs. ut til 12 nautiske mil fra grunnlinjene. De mener videre at ettersom Svalbardtraktaten bare gjelder territorialfarvannene, kunne Norge i medhold av folkeretten ha oppretta en full økonomisk sone rundt Svalbard. Flere stater bestrider denne tolkninga, og for ikke å provosere andre land som kunne hatt økonomiske interesser i sonen, har norske myndigheter bestemt at fiskevernsonen ikke skal gjelde andre ressurser enn fisk, og at det ikke skal diskrimineres med hensyn til nasjonalitet når det gjelder fiskerettigheter.

Tildelinga av fiskekvoter har vært praktisert slik at land som historisk har fiska rundt Svalbard, har forrang. Regulering av fiske basert på kriteriet om tradisjonelt fiske anerkjennes av de fleste land, selv om de ikke deler det norske synet på Svalbardtraktatens anvendelsesområde. Forskrifter om fiske i Svalbards territorialfarvann og indre farvann fastsettes i medhold av Svalbardloven, mens forskrifter om fiske i vernesonen fastsettes i medhold av soneloven. 

Fartøy fra Norge, Russland, EU, og Færøyene er gitt adgang til å fiske torsk i vernesonen. Reguleringen av rekefisket er også basert på prinsippet om tradisjonelt fiske i en gitt periode, og innebærer at bare fartøyer fra Norge, Russland, Canada, EU, Grønland, Færøyene og Island kan delta i dette fisket. Fiskevernsonen har tidligere vært stengt for fiske etter norsk vårgytende sild. Siden 2000 ble det etter en vitenskapelig vurdering åpnet for fiske av sild i et avgrenset område av vernesonen i en periode om sommeren. Fartøy fra Norge, Russland, EU, Færøyene og Island kan delta i dette fisket.

## Se også
*Verneområder på Svalbard
Morten Vinje

**Morten Vinje** (født 5. juli 1956 på Langesund,  kommune) er en norsk tidligere fotballspiller. Han spilte opprinnelig i Larvik Turn. Vinje spilte midtstopper for klubbene Skeid og Moss på slutten av 1970- og begynnelsen av 1980-tallet. Vinje spilte 132 klubbkamper for Skeid og 15 . Han ble cupmester for Moss i 1983.

## Referanser


## Eksterne lenker
*
Linjeskip

**Linjeskip** kan ha flere betydninger:

* Linjeskip (marinefartøy), et historisk type krigsskip.
* Linjeskip (handelsskip), et type handelsfartøy.
Freestyle

**Freestyle** eller **freeski** eller **friski** er en gren av skiidretten som omfatter kulekjøring, hopp, halfpipe, slopestyle, big air og skicross. Målet med disiplinen er å fullføre hopp og «stunt», på ski eller snøbrett. Hoppene eller stuntene må være så originale som mulig, og er blitt en meget publikumsvennlig gren.

I 1980-årene da denne idretten ble populær og man begynte å arrangere offisielle mesterskap og verdenscup, var også ballett en gren man konkurrerte i. Denne grenen ble ikke tatt opp som øvelse i olympiske leker, og interessen for varianten avtok. Det arrangeres likevel konkurranser nå og da.

Britannica omtaler det som ekstremsport.

## Referanser


## Litteratur
* 
* 

## Eksterne lenker
* Resultatarkiv internasjonale konkurranser fra Sports123.com
Visby

**Visby** er den eneste byen på Gotland og er administrasjonssenter for både Gotland kommune og Gotlands län i Sverige. Tettstedet Visby hadde  innbyggere i 2010. Navnet kommer av *vi*, «offerplass», og *by*.

## Historie

Ingen vet hvor langt tilbake byens historie går. Ifølge en teori skal byen ha blitt grunnlagt omkring 900, men allerede før dette tidspunktet fantes det et handelssentrum på stedet.

* På 1100-tallet var Visby et viktig sete for Hansaen. Byens befolkning var da halvt tysk, og det rådet sterke motsetninger mellom by og land. Derfor er ringmuren betydelig tykkere mot land- enn mot havsiden.

* I 1361 ble Gotland erobret av Valdemar Atterdag. Ved den avgjørende trefningen, øst for muren, mellom dansker og gotlandske bønder, stilte byen seg nøytral.

* I 1525 var det konflikt mellom Lübeck og Visby. Lübeckerne skal ifølge tradisjonen ha brent alle byens kirker, unntatt den tyske, som nå er domkirke. Visby ble en svensk by i 1645, etter freden i Brömsebro.

* I 1808, under den siste svensk-russiske krigen, ble Visby og resten av Gotland annektert «til evig tid», men det tok ikke mer enn en måned før Gotland igjen var på svenske hender. Den avsatte, russiske guvernøren, Bodisko, ble etter krigen guvernør i Finland.

Fra 1995 har Visby stått på UNESCOs verdensarvliste.

## Befolkningsutvikling

## Severdigheter
Mange minnesmerker fra Visbys storhetstid er i dag severdigheter:
* Ringmuren fra 1200-tallet, 3,5 km lang med totalt 44 tårn. 
* Av festningen Visborg finnes knapt synlige rester igjen.
* Flere kirkeruiner.
* Visby domkirke. 
* Ca. 150 middelalderhus i mer eller mindre godt bevart stand.
* Botanisk hage, eid av selskapet DBV (De badande vännerna).
* Galgberget, nord for Norderport, med en bevart galge fra middelalderen – tre steinpilarer med sytten steiner i hver. Opphav til eden: «Fy sjutton (stenar).»

## Festivaler
Hvert år i august er det middelalderuke innenfor ringmuren. Det serveres mat og godbiter med oppskrifter fra middelalderen.
Det lages også smykker og settes opp skuespill fra middelalderen.

## Kommunikasjon
Visby lufthavn ligger like utenfor byen. Bilferja Visby—Nynäshamn, Visby-Oskarshamn og Visby-Öland (Grankullavik).

## Referanser


## Eksterne lenker
*
Økonomisk sone

**Økonomisk sone** er en havsone der en kyststat har suverene rettigheter over naturressursene i sjøen, på og under havbunnen.

Kyststatenes rett til å opprette økonomiske soner er nedfelt i FNs havrettskonvensjon. Sonen kan strekke seg ut til 200 nautiske mil fra grunnlinjen, det ble allment akseptert under FNs havrettskonferanse. Staten har ikke &ndash; som for sjøterritoriet, som maksimalt kan strekke seg ut til tolv nautiske mil &ndash; suverenitet over den økonomiske sonen, kun rett til å forvalte og utnytte naturressursene. Andre stater har rett til bl.a. skipsfart, overflyving og til å legge og vedlikeholde undersjøiske kabler og rørledninger i en kyststats økonomiske sone.

## Se også
* Havrett
* Norges økonomiske sone
* Åpent hav

## Eksterne lenker

* De forente nasjoners konvensjon om havretten, del V
* Norges regjering om Norges økonomiske sone
Blaupunkt

**Blaupunkt GmbH** («blåpunkt») er et tysk elektronikkselskap kjent for sine audioprodukter. Selskapet ble grunnlagt i 1923 i Berlin under navnet *Ideal*, og skiftet til dagens navn i 1938, etter det unike blå punktet som ble malt på deres hodetelefoner. Fram til slutten av 2008 var Blaupunkt heleid av Bosch.

Selskapet var en av verdens ledende produsenter av bilradioer og bilaudioutstyr på 1960- og 1970-tallet. Mer nylig var det det første selskapet som produserte et GPS-navigasjonssystem for biler (Berlin RC303), som har blitt et av deres viktigste produkter.
## Eksterne lenker
*
Lars Elton Myhre

**Lars Elton Myhre** (født 1984) er en norsk tidligere alpinist. Han kjørte for Gjøvik Skiklubb.

Myhre tok bronse i kombinasjon under junior-VM i alpint 2004. Debuterte i verdenscupen i 2004 under slalåm i Slovenske Granjska Gora. Hans beste plassering i et verdenscuprenn er en femteplass i superkombinasjonen i Beaver Creek 29. november 2007. Tok verdenscuppoeng i alle disipliner i verdenscupen, topp 10 plasseringer fra både slalåm, utfor og kombinasjon.

#### Olympiske leker.
OL i 2006 i Sestriere, Italia. Deltok kun i slalåm og kjørte ut i slalåmrennet.

OL i 2010 i Vancouver, Canada. Nummer 25 i super-G og nr. 31 i utfor.Kjørte ut, i kombinasjon og slalåm som var hans sterkeste disipliner.

#### Verdensmesterskap.
VM i alpint 2007 i Åre ble han nummer 25 i utfor, nummer 15 i superkombinasjonen og nummer 10 i slalåm.   

VM 2009 Val d´Isere, Frankrike. Han kjørte ut i slalåm og i superkombinasjonen.

VM 2011 Garmisch-Partenkirchen. 7.plass i Super-Combi.

#### Norgesmesterskap:
10 gull fra norgesmesterskap senior. Vunnet alle disipliner, bortsett fra storslalåm hvor bronse er beste resultat.

Kjent for sine videoer på Youtube av fall og livet på landslaget.https://www.youtube.com/watch?v=ssur-koh1mUhttps://www.youtube.com/watch?v=leGFzPFFFWIhttps://www.youtube.com/watch?v=wwBXOM4Car0

Han la opp i år 2013 etter skadeproblemer i ryggen.  

### TV
Ble hyret inn som ekspertkommentator i TV 2 rett etter han la opp.  Kommenterte alle alpine grener fra OL i Sochi 2014 sammen med Øyvind Alsaker. Fra 2016 har han vært ekspertkommentator på NRK, og kommentert verdenscup og VM både på TV og Radio. 

## Privat
Gift, 3 barn. Bosatt på Gjøvik, Norge. 

## Referanser


## Eksterne lenker
* 
* 
*
Den forente opposisjon

**Den forente opposisjonen** var en opposisjon innen Sovjetunionens kommunistiske parti ledet av Lev Kamenjev, Grigorij Sinovjev og Lev Trotskij. Kampen mellom flertallet i partiledelsen og Den forente opposisjonen var den siste i Sovjetunionens historie som foregikk i åpenhet.

Det var både ideologiske og maktpolitiske motiver bak dannelsen av Den forente opposisjonen. Særlig var den kritisk til den nye økonomiske politikken (NEP) og ønsket å gå fortere frem. Et særlig krav var at industriutviklingen skulle forseres på bekostning av bondebefolkningen. Sinovjev og Kamenjev, som sammen med Josef Stalin hadde fått skjøvet ut Trotskij i spillet om makten etter partikongressen i 1923, begynte i løpet av 1925 å forlikes om den økonomiske politikken.

Opposisjonen ønsket å fjerne Stalin, Nikolaj Bukharin og de nå ledende bolsjevikene fra partiledelsen, men manglet ellers et klart formulert program. Den manglet også det samholdet som skulle til for å lykkes. Opposisjonen hadde noen tusen tilhengere, som ble trakassert under ulike påskudd, og de ble rammet av fraksjonsforbudet som var iverksatt i partiet i 1921. Sinovjev og Trotskij ble ekskludert fra partiet, mens Kamenjev ble ribbet for posisjoner.

## Referanser